واقعہ کربلا کے اعداد و شمار

واقعہ کربلا، جس میں محمد صلی اللہ علیہ و آلہ و سلم کے نواسے حسین ابن علی اور ان کے رشتہ دار اور غلاموں کو 10 محرم الحرام، 61ھ میں عراق کے شہر کربلا میں اپنے ساتھیوں کے ساتھ بے دردی سے شہید کیا گيا۔ اس واقعہ نے آنے والی صدیوں میں اسلامی تاریخ پر دور رس اثرات مرتب کیے؛ جو ہنوز جاری ہیں۔ واقعہ کربلا کے پس منظر، عوامل اور تفصیلات میں تاریخی بنیادوں پر اہل سنت و جماعت اور اہل تشیع کے درمیان میں کئی باتوں میں اختلاف پایا جاتا ہے۔ لیکن اس بات پر سبھی متفق ہیں کہ یہ واقعہ 10 محرم 61ھ کو کربلا میں پیش آیا اور اس میں حسین ابن علی اور ان کے اصحاب کو قتل کیا گیا۔ اس واقعہ میں تاریخی اعداد و شمار درج ذیل ہیں۔

اہل کوفہ کے خطوط 

مؤرخین نے مکہ میں کوفیوں کی جانب سے امام حسین کو ملنے والے خطوط کی تعداد مختلف بتائی ہے:
 ایک جماعت نے خطوط کی تعداد 150 لکھی ہے اور یہ بھی لکھا ہے کہ ہر خط ایک، دو یا چار افراد نے لکھا تھا۔
 طبری خطوط کی تعداد 53 لکھتے ہیں۔" " تاہم بعض معاصر محققین نے لفظ "ثلاثۃ" کو "مائۃ" کی تصحیف قرار دیتے ہوئے اسے بھی 150 والا قول ہی شمار کیا ہے۔
 بلاذری نے خطوط کی تعداد 50 بتائی ہے۔
 محمد ابن سعد نے خطوط لکھنے والے افراد کی تعداد 18000 ذکر کی ہے۔
 سید ابن طاؤوس لکھتے ہیں ایک دن میں 600 خطوط امام حسین کو موصول ہوئے یہاں تک کہ ان کی تعداد 12000 تک پہنچ گئی۔
خطوط کی "150" تعداد حقیقت سے قریب تر ہے کیونکہ اس کے قائلین زیادہ اور نقل کرنے والے مآخذ قدیم ہیں۔ دیگر چار آراء صائب نہیں ہیں۔ لیکن یہ ہو سکتا ہے ہر خط کئی زیادہ افراد کی جانب سے ہو۔

امام کو خط لکھنے والے 

 ایک خط سلیمان بن صرد خزاعی و مسیب بن نجیہ و رفاعہ بن شداد و حبیب بن مظاہر اسدی اور شیعیان و مؤمنین و مسلمینِ کوفہ کی طرف سے‏ تھا جو  عبداللہ بن مسمع ہمدانی اور عبداللہ بن وائل  لے کر گئے۔

 پہلے خط کے دو روز بعد اہلیان کوفہ نے قیس بن مسہر صیداوی، عبد الرحمٰن بن عبداللہ ارحبی اور عمارہ بن عبد سلولی کو بہت سے خطوط دے کر امام حسینؑ کے پاس روانہ کیا۔

 ہانی بن ہانی سبیعی اور سعید بن عبداللہ حنفی خط لے کر گئے ۔

 شبث بن ربعی • حجار بن ابجر • یزید بن حارث شیبانی • عروۃ بن قیس • عمرو بن حجاج زبیدی • محمد بن عمیر • قیس بن اشعث نے بھی خط لکھے مگر یہ لوگ شیعہ نہیں تھے اور بعد میں لشکر یزید سے بھی مل گئے۔

 ابو ثمامہ صائدی 

 مسلم بن کثیر ازدی

ساتھ دینے والے 
حبیب بن مظاہر اسدی، سلیمان بن صرد خزاعی، ابو ثمامہ صائدی، مسلم بن کثیر ازدی

ساتھ نہ دینے والے 
عزرة بن قیس، شبث بن ربعی، حجار بن ابجر، قیس بن اشعث، یزید بن حارث بن رویم، عمرو بن حجاج، محمد بن عمیر

سفیران امام 
امام حسین بن علی نے کوفیوں کے خطوط کے جواب میں اپنے کئی ایلچی و سفیر کوفہ اور بصرہ بھیجے۔ اور مسلم بن عقیل کو اپنا سفیر بنا کر کوفہ بھیجا تا کہ وہ اہل کوفہ سے بیعت لیں۔ کوفہ سے بھی کئی نامہ بر مسلم اور دیگر کے خطوط لے کر مختلف مقامات پر مولاحسین کے پاس پہنچے۔ ان سفراء کی تعداد مختلف نقل ہوئی ہے۔

 • سلیمان بن رزین بصرہ گئے۔ واپس آئے 
 • عبد اللہ بن یقطر ۔ کوفہ سے آئے۔
 • قیس بن مسہر صیداوی۔ کوفہ سے آئے۔
 • سعید بن عبد اللہ حنفی۔ کوفہ سے آئے۔ ہانی بن ہانی سبیعی کے ساتھ امام کا جوابی خط لے کر واپس کوفہ گئے۔
 • حجاج بن زید۔ بصرہ گئے۔ واپس آئے۔
 • عبد اللہ بن وال تیمی کوفہ سے آئے۔
 • عبد الرحمٰن بن عبداللہ ارحبی۔ کوفہ سے آئے۔
 • عبداللہ بن مسمع ہمدانی کوفہ سے آئے۔
 • عمارہ بن عبید سلولی  کوفہ سے آئے۔
 • ہانی بن ہانی سبیعی کوفہ سے آئے۔ سعید کے ساتھ امام کا جوابی خط لے کر واپس کوفہ گئے۔
 • عابس بن ابی شبیب شاکری۔
 • شوذب۔ کوفہ سے آئے۔

بصرہ کے سرکردگان مالک بن مسمع بکری • احنف بن قیس • منذر بن جارود • مسعود بن عمرو ازدی • قیس بن ہیثم • عمرو بن عبیداللہ بن معمر کے نام امام حسین نے خط لکھا۔

مسلم کی بیعت کرنے والے 
مسلم بن عقیل کے ہاتھ پر امام حسین کی بیعت کرنے والے اہل کوفہ کی تعداد، تاریخی مآخذ میں مختلف، نقل ہوئی ہے:
 بہت سے مآخذ میں بیعت کرنے والے افراد کی تعداد 18000 بتائی گئی ہے۔
 بعض دیگر نے تعداد 12000 ذکر کی ہے۔ مسعودی اور سبط بن جوزی نے "18 ہزار" کی تعداد کو "قول دیگر" کے عنوان سے ذکر کیا ہے۔
 امام باقر سے منقول روایت میں بیعت کرنے والوں کی تعداد 20000 بیان ہوئی ہے۔ لیکن بعض دیگر مآخذ میں یہی روایت 20 ہزار کی بجائے، 18 ہزار منقول ہے۔ غیاث الدین خواندمیر نے بھی اسی قول کی طرف اشارہ کیا ہے۔
 ابن اعثم اور خوارزمی کے مطابق بیعت کنندگان کی تعداد 20000 سے زائد تھی۔
 ابن شہر آشوب کے بقول یہ تعداد 25000 تھی۔ انہوں نے مسلم بن عقیل کا ہانی بن عروہ کے گھر میں قیام کا واقعہ بیان کرنے کے بعد یہ تعداد لکھی ہے۔
 ابن قتیبہ دینوری  اور ابن عبد ربہ نے لکھا ہے کہ ان کی تعداد 30000 تھی۔
 ابن عساکر  اور ابن نما حلی نے (کسی دوسرے حوالے سے ) یہ تعداد 40000 بھی بیان کی ہے۔

ایک روایت کے مطابق زید بن علی نے "سلمہ بن کہیل" کا جواب دیتے ہوئے کہا ہے کہ 80000 افراد نے ان کے جد امجد امام حسین کی بیعت کی تھی۔ یہ تعداد یزیدی لشکر کے خلاف جنگ لڑنے کے لیے آمادگی ظاہر کرنے والوں کی تعداد کے قریب ہے۔

طبری نے ابو مخنف کے حوالے سے جو لکھا ہے کہ 18000 افراد نے مسلم بن عقیل کے ہاتھ پر بیعت کی تھی، یہ روایت زیادہ معتبر ہے کیونکہ قدیم مآخذ میں اس کی تائید ملتی ہے۔

کوفی آمادہ جنگجوؤں کی تعداد 
بعض مآخذ میں منقول ہے کہ یزیدیوں کے خلاف لڑنے کے لیے تیار اور پا بہ رکاب افراد کی تعداد 100000 تھی۔

قیام مسلم کا ساتھ دینے والے 
ابو الفرج اصفہانی لکھتے ہیں: مسلم بن عقیل کے قیام کے وقت اہل کوفہ ان کے گرد جمع ہونے لگے یہاں تک کہ کوفہ کے بازار اور مسجد میں سوئی پھینکنے کی جگہ تک نہ رہی۔
 ابن سعد  اور ذہبی  لکھتے ہیں کہ مسلم کے ساتھ اٹھنے والے کوفیوں کی تعداد 4000 تھی۔ طبری نے بھی یہ قول عمار دہنی سے بحوالۂ ابو مخنف اور شیخ مفید  نقل کیا ہے۔
 ابن اعثم،  مسعودی اور خوارزمی نے یہ تعداد 18000 بیان کی ہے۔
 ابن شہرآشوب، کے مطابق ان کی تعداد 8000 تھی۔
 ابن حجر عسقلانی کے بقول مسلم کے ساتھ قیام کرنے والے افراد کی تعداد 40000 تھی۔

طبری کا قول کہ مسلم کے ساتھ قیام کرنے والے 4000 تھے ـ جو اس نے ابو مخنف اور شیخ مفید سے نقل کیا ہے، زیادہ معتبر ہے۔

مسلم کا گھیراؤ کرنے والے 
مسلم بن عقیل کی گرفتاری کے لیے کوفی پولیس کے سربراہ کے ساتھ جانے والے افراد کی تعداد کے بارے میں روایات مختلف ہیں؛ بعض مآخذ نے ان افراد کی تعداد 60 اور بعض نے 70 بتائی ہے۔ اور بعض کے مطابق ان کی تعداد 100 یا 300 تھی۔

نصرت امام کرنے والے کوفی و بصری 

عام طور پر کہا جاتا ہے کہ کوفیوں نے امام کا ساتھ چھوڑ دیا مگر ابھی وہ امام کے انتظار میں ہی تھے کہ کوفہ پر عبید اللہ ابن زیاد مسلط ہو گیا اور اس نے قتل و قید نیز مسلسل دھمکیوں سے عوام کو دبا دیا۔ اس دباؤکے باوجود کچھ لوگ امام کی نصرت کرنے کربلا پہنچے۔

 عمرو بن خالد صیداوی ازدی
 یزید بن ثبیط عبدی
 عبد اللہ بن یزید کلبی
 عبید اللہ بن یزید کلبی
 سالم (غلام بنی مدینہ کلبی)
 عامر بن مسلم عبدی
 سالم (غلام عامر بن مسلم)
 جوین بن مالک تیمی  کل سات افراد تھے۔
یزید بن زیاد بن مہاصر
 عبد اللہ بن عمیر کلبی
 حر بن یزید ریاحی
 مسلم بن عوسجہ اسدی
 بریر بن خضیر ہمدانی
سعد مولی عمر بن خالد
 مجمع بن عبد اللہ عائذی
 عائذ بن مجمع عائذی 
 جنادہ بن حارث سلمانی 
 جندب بن حجیر کندی خولانی 
 ادھم بن امیہ عبدی بصری 
 امیہ بن سعد بن زید طائی 
 جابر بن حجاج تیمی 
 جبلہ بن علی شیبانی
 جنادہ بن کعب بن حارث انصاری خزرجی 
 حارث بن امراءالقیس بن عابس کندی 
 حباب بن عامر بن کعب تیمی ثعلبی
 حلاس بن عمرو ازدی راسبی
 نعمان بن عمرو ازدی راسبی
 زاہر بن عمرو اسلمی کندی 
 زہیر بن سلیم بن عمروازدی
 سیف بن حارث جابری یا سیف بن مالک عبدی 
 ضرغامہ بن مالک تغلبی کوفہ میں جناب مسلم بن عقیل کی بیعت کی اور ان کی شہادت کے بعد روپوش ہوگئے۔پھر عمر سعد کی فوج کے ساتھ شامل ہو کر پوشیدہ طریقہ پر اصحابِ حسین علیہ السلام کے ساتھ ملحق ہوگئے۔
 شبیب بن عبد اللہ نہشلی حارث بن سریع ہمدانی جابری کے غلام ، صحابئ رسول (ص) اور حضرت علی بن ابی طالب علیھما السلام کے ساتھ جمل ، صفین اور نہروان تینوں لڑائیوں میں شرکت کا شرف حاصل کیے ہوئے تھے۔کوفہ کے باشندہ تھے اور کربلا میں سیف بن حارث بن سریع اور مالک بن عبد بن سریع دونوں آقازادوں کی معیت میں امام حسین علیہ السلام کی خدمت میں پہنچے تھے۔

حسینی سفر کے ایام و منازل 
اصل مضمون: سفر کربلا

امام حسین ہفتہ کی رات 28 رجب اور بعض دوسرے اقوال کی بنا پر 3 شعبان سنہ60ہجری قمری  کو اپنے اہل بیت اور اصحاب کے 84 افراد کے ساتھ مدینہ سے مکہ کی طرف روانہ ہوئے۔

 مدینہ تا کربلا سفر کے ایام 

امام حسین کا قیام، ـ 26 رجب 60 ھ میں یزید کی بیعت کے انکار سے 10 محرم الحرام 60 ھ عاشور کے دن آپ کی شہادت تک ـ 162 دن تک جاری رہا:

 بیعت سے انکار کے بعد مکہ کی طرف ہجرت تک 7 دن؛
 4 مہینے اور 5 دن مکہ میں قیام کیا؛
 23 دن میں مکہ سے کربلا تک سفر کیا؛
 2 محرم سے 10 محرم تک کربلا میں قیام کیا۔

اگر سفر اسراء اور قیام شام نیز 20 صفر 61 ھ تک واپس کربلا آمد کے مجموعی کم از کم 40 دن اور واپس مدینہ پہونچنے کے 20 ایام اضافہ کیے جائیں تو قافلہ حسینی کا کل سفر کم از کم 222 دن سے زیادہ کا ہو گا۔

 مدینہ تا مکہ کی منازل 
امام حسینؑ اپنے ساتھیوں کے ساتھ مدینہ سے خارج ہوئے اور اپنے بعض عزیز و اقارب کے مرضی کے برخلاف مکہ کی طرف روانہ ہوئے۔
مدینہ سے مکہ کے اس سفر کے دوران میں آپ نے درج ذیل منازل کو عبور کیا: ایک منزل یا منزلگاہ سے دوسری منزل تک کا فاصلہ 3 فرسخ (= 18.72 کلومیٹر) تھا۔

1-ذوالحلیفہ، 

2-ملل، 

3-سیالہ، 

4-عرق ظبیہ، 

5-زوحاء، 

6-انایہ، 

7-عرج، 

8-لحر جمل، 

9-سقیا، 

10-ابواء، 

11-رابغ، 

12-جحفہ، 

13-قدید، 

14-خلیص، 

15-عسفان اور

16-مرالظہران۔

امام حسینؑ 5 دن بعد یعنی 3 شعبان سنہ 60 ہجری قمری کو مکہ پہنچ گئے۔ اورامام حسین 3 شعبان سے 8 ذوالحجہ تک یعنی چار مہینے سے زیادہ مکہ میں قیام پزیر رہے۔ 

 مکہ تا کوفہ منازل کی تعداد 
امام حسین نے مکہ سے کوفہ تک 18 منزلیں طے کیں۔
مکہ سے کربلا منزل بہ منزل کی تفصیل بہت سی کتب میں موجود ہے۔ جو 18 سے 40 منازل تک کے نام کو پیش کرتی ہیں۔

مکہ مکرمہ سے احرام حج توڑ کر عمرہ انجام دیا اور 8 ذوالحجہ 60 ھ میں مکہ سے امام علیہ السلام کی روانگی ہوئی۔

1-بستان بنی عامر، 

2-تنعیم، 

3-صفاح، 

4-ذات العرق، 

5-وادی عقیق، 

6-غمرہ، 

7-ام خرمان، 

8-سلح، 

9-افیعیہ، 

10-معدن فزان، 

11-عمق، 

12-سلیلیہ، 

13-مغیثہ ماوان، 

14-نقرہ، 

15-حاجز، 

16-سمیراء، 

17-توز، 

18-اجفر، 

19-خزیمیہ، 

20-زرود، 

21-ثعلبیہ، 

22-بطان، 

23-شقوق، 

24-زبالہ، 

25-بطن العقبہ،

26-عمیہ، 

27-واقصہ، 

28-شراف، 

29-تالاب ابومسک، 

30-جبل ذو حسم،

31-بیضہ، 

32-مسیجد، 

33-حمام، 

34-مغیثہ، 

35-ام قرون، 

36-عذیب الہیجانات،

37-قصر بنی مقاتل،

38-قطقطانہ، 

کربلائے معلی یعنی نینوا (وادی طَفّ) آخری منزل تھی۔

دو محرم الحرام 61ھ کو امام عالی مقام علیہ السلام اپنے اصحاب و عیال کو لیکر کربلا میں اترے۔!!!

 دوران سفر ملاقات کرنے والے 

 • فرزدق
 • بشر بن غالب
 • عبداللہ بن ابی‌مطیع
 • اباہرہ ازدی
 • عبداللہ بن سليمان
 • منذر بن مشمعل‏
 • عبیداللہ بن حر
 • حر ریاحی
 • عمرو بن قیس مشرقی
 • طرماح بن عدی
 • ابوبکر مخزومی
 • عمرو بن لوزان

 اصحاب امام حسین کی تعداد 
مفصل مضمون: امام حسین کے اصحاب

افسوسناک امر ہے کہ امام حسین کے اصحاب کے صحیح اعداد و شمار کے تعین کے لیے کوئی بھی راستہ موجود نہیں ہے اور پہلے درجے کے ثبوت و شواہد ـ یعنی چشم دید گواہوں نے اصحاب امام حسین کی تعداد کے بارے میں مختلف روایات بیان کی ہیں؛ نیز تاریخ و حدیث کے مآخذ میں اصحاب کے ناموں کے ثبت و ضبط کرنے میں بھی کسی جانے پہچانے قاعدے اور ضابطے کو بروئے کار نہیں لایا گیا ہے۔ مثال کے طور پر ایک فرد کے نام، کنیت، والد یا والدہ کے نام، حتی کہ نسل اور قبیلے کو مد نظر رکھ کر مختلف ناموں سے متعارف کرایا گیا ہے اور بچوں اور غلاموں کو اکثر نظر انداز کیا گیا ہے۔ دیگر یہ کہ سیدالشہداء کے اصحاب کی تعداد بھی تمام مراحل میں یکساں نہیں تھی۔

چنانچہ ممکنہ حد تک واضح اعداد و شمار پیش کرنے کے لیے، اوقات اور مقامات کے لحاظ سے قیام امام حسین کے چار مراحل کو مد نظر رکھ کر روایات کا جائزہ پیش کیا جاتا ہے:

 مدینہ سے ہجرت کے وقت تعداد 
بہت سے مآخذ نے اس مرحلے میں امام کے ساتھیوں کی تعداد کا ذکر نہیں کیا ہے۔طبری، تاریخ الامم والملوک، ج4، ص253۔ابن اعثم، وہی مآخذ، ج5، ص22۔طبرسی، اعلام الوری باعلام الہدی، ج1، ص435۔سبط ابن جوزی، وہی مآخذ، ص236۔

اکلوتی روایت جو تعداد بتاتی ہے شیخ صدوق نے امام صادق سے نقل کی ہے۔ جس کے مطابق مدینہ سے ہجرت کے وقت امام کے ساتھ روانہ ہونے والے افراد کی تعداد 19 تھی جن میں اہل خانہ اور اصحاب شامل تھے۔مجلسی، بحارالانوار، ج44، ص313۔ غلاموں کی تعداد اس میں شامل نہیں ہے۔

 مکہ سے کوفہ روانگی کے وقت تعداد 
 ابن سعد کی روایت: - مکہ سے عراق روانگی کے وقت امام حسین کے ہمراہ اصحاب میں سے 60 اور اہل بیت میں سے (مردوں، خواتین اور بچوں سمیت) 19 افراد تھے۔
 ابن عساکر اور ابن کثیر کی روایت: - دونوں نے امام کے خاندان کے افراد کی تعداد بیان کیے بغیر لکھا ہے کہ کوفہ کے 60 مرد آپ کے ہمراہ تھے۔ابن کثیر، وہی مآخذ، ج8، ص178۔
 ابن قتیبہ دینوری اور ابن عبد ربہ کی روایت: - ان دو مؤرخین نے مسلم بن عقیل کے حوالے سے لکھا ہے کہ انہوں نے اپنی شہادت کے وقت ـ جو مکہ سے امام کی روانگی کے وقت واقع ہوئی ـ بیان کیا تھا کہ کہ 90 افراد امام کے ساتھ آ رہے ہیں جن میں مرد اور خواتین شامل ہیں۔ابن عبد ربہ، العقد الفرید، ج4، ص355۔
 ابن اعثم، خوارزمی، محمد بن طلحہ، اربلی اور ابن صباغ مالکی کی روایت: - امام کی مکہ سے روانگی کے وقت آپ کے ساتھ 82 افراد تھے۔خوارزمی، مقتل الحسین(علیہ‌السلام)، ج1، ص317۔اربلی، کشف الغمہ، ج2، ص253۔  البتہ ان مآخذ نے لکھا ہے کہ امام کے تمام ساتھیوں کی تعداد اتنی تھی، ان میں خواتین اور بچے اور افراد خاندان اور اصحاب، سب شامل تھے۔
 ابن کثیر کی دوسری روایت: - دیگر روایت کے ضمن میں ابن کثیر نے لکھا ہے امام کے ساتھیوں کی تعداد تقریبا 300 تھی۔
ان میں کسی نے غلاموں کی تعداد نہیں بتائی۔

 کربلا قافلہ حسینی کی نفری 
اس سلسلے میں بھی مؤرخین کے اقوال مختلف ہیں؛ جیسے:
 145 افراد: - عمّار دہنی نے امام باقر سے روایت کی ہے کہ کربلا میں داخلے کے وقت 145 (100 پیادے اور 45 سوار) افراد امام حسین کے ہمراہ تھے۔یحیی بن حسین بن اسماعیل جرجانی شجری، الامالی الخمیسیہ، ج1، ص191ـ 192۔ذہبی، سیر أعلام النبلا، ج3، ص308۔عسقلانی، الاصابۃ فی تمییز الصحابہ، ج2، ص71۔ ابن نما حلی کہتے ہیں کہ عمار دہنی کی اس روایت کا تعلق یوم عاشور سے ہے۔
 89 افراد: - بعض مؤرخین نے امام حسین کے ساتھ کربلا میں داخل ہونے والے افراد کی تعداد 89 یوں بیان کی ہے کہ 50 افراد امام کے اصحاب تھے، دشمن کی سپاہ سے 20 افراد آپ سے جا ملے اور 19 افراد آپ کے اپنے خاندان سے تھے۔ابن عساکر، وہی مآخذ، ص329۔ ذہبی نے اسی کتاب میں اس سے پہلے یہ بھی لکھا ہے کہ امام حسین کے ساتھ سواروں کی تعداد 32 تھی۔
 62 یا 72 افراد: - یعقوبی لکھتے ہیں کہ اصحاب اور خاندان امام سے مجموعی طور پر 62 یا 72 افراد آپ کے ساتھ کربلا آئے تھے۔
 500 افراد: - مسعودی اکلوتے مؤرخ ہیں جنہوں نے لکھا ہے کہ حُرّ ریاحی کے لشکر کے ساتھ کربلا روانہ ہوتے وقت 500 سوار اور 100 پیدل افراد امام کے ہمراہ تھے۔ ابن جوزی  اور مجلسی نے یہ روایت مسعودی سے نقل کی ہے لیکن امام کے ساتھیوں کی تعداد 500 سواروں کی بجائے 1000 سوار بیان کی ہے۔
 82 افراد: - ابن شہر آشوب نے امام کے ساتھیوں کی تعداد (عاشورہ سے قبل) 82، بیان کی ہے۔
 70 افراد: - ابن ابار بَلَنْسی (وفات 658ھ) لکھتے ہیں کہ سواروں اور پیادوں کی تعداد 70 سے زیادہ تھی۔

مندرجہ بالا اور دیگر روایات سے مجموعی طور پر یہی نتیجہ نکالا جا سکتا ہے کہ بنو ہاشم کے جوانوں اور غلاموں نیز بچوں کے علاوہ امام حسین کے ساتھیوں کی تعداد 70 سے 90 تک تھی۔ اور لشکر یزیدی سے ملحق ہونے والے اس کے علاوہ تھے۔

 یوم عاشور اصحاب کی تعداد 

 72 افراد: - مشہور ترین ـ اور سب سے زیادہ نقل ہونے والے ـ قول کے مطابق امام حسین کے ساتھی 72 تھے۔ ابو مخنف نے ضحاک، کے حوالے سے لکھا ہے کہ عاشورہ کے دن امام حسین کے ساتھیوں کی تعداد (32 سوار اور 40 پیادے) 72 تھی۔شیخ مفید، وہی مآخذ، ج2، ص95۔ بہت سے مؤرخین اسی قول کے قائل ہوئے ہیں۔دینوری، الاخبار الطوال، ص256۔قاضی نعمان مغربی، شرح الاخبار، ج3، ص155۔فتال نیشابوری، روضۃ الواعظین، ص184۔خوارزمی، مقتل الحسین(علیہ‌السلام)، ج2، ص6۔عماد الدین طبری، کامل بہائی (الکامل البہائی فی السقیفہ)، ج2، ص281۔
 100 افراد: - "حصین بن عبد الرحمن" نے "سعد بن عبیدہ" کے حوالے سے کہا ہے کہ امام حسین کی فوج عاشور کے دن 100 کے قریب تھی۔بلاذری، انساب الاشراف، ج3، ص424۔
 300 افراد: - طبری نے زید بن علی کے حوالے سے امام حسین کے ساتھیوں کی تعداد 300 بیان کی ہے۔
 70 افراد: - قاضی نعمان لکھتے ہیں کہ امام حسین کے ساتھیوں کی تعداد 70 سے کم تھی۔ابوزید احمد بن سہل بلخی، البدء والتاریخ، ج2، ص241۔
 61 افراد: - مسعودی کے مطابق اصحاب امام کی تعداد 61 تھی۔
 114 افراد: - خوارزمی ایک روایت کے ضمن میں لکھتے ہیں کہ امام کے اصحاب کی تعداد 114 تھی۔مجلسی، بحار الانوار، ج45، ص4۔
 145 افراد: - سبط بن جوزی لکھتے ہیں کہ یوم عاشور امام حسین کے ساتھیوں کی تعداد 145 تھی جن میں سے 45 سوار اور 100 پیادے تھے۔
 80 افراد: - ابن حجر کے قول کے مطابق عاشور کے دن امام حسین کے ساتھ 80 افراد تھے۔

بہرصورت 72 افراد والی روایت چونکہ قدیم اور معتبر کتب میں نقل ہوئی ہے اور اس کے راوی بھی زیادہ ہیں زیادہ قابل اعتماد اور قابل قبول ہے۔ ان میں بھی بظاہر بنو ہاشم کے جوانوں، غلاموں اور بچوں کو شمار نہیں کیا گیا۔

 یزیدی افواج کی نفری 
 لشکروں کی تعداد اور نفری 

 22000 افراد: - بعض مؤرخین نے دشمنان امام حسین کے سپہ سالار اور ان کی نفری 22000 افراد بیان کی ہے۔خوارزمی، وہی مآخذ، ج1، ص341ـ 345۔مجلسی، وہی مآخذ، ج44، ص386۔
 30000 افراد: - شیخ صدوق، امام سجاد اور امام صادق سے منقول روایات کے مطابق، عبید اللہ بن زیاد کے لشکر کی نفری 30000 بیان کرتے ہیں۔سید ابن طاؤوس، اللہوف، ص70۔
 28000 افراد: - مسعودی نے یہ تعداد 28000 افراد نقل کی ہے۔
 14000 افراد: - شیعہ طبری نے لکھا ہے کہ عمر بن سعد کے لشکر کی تعداد 14000 تھی۔
 35000 افراد: - ابن شہر آشوب پہلے یزیدی لشکر کی نفری 35000 لکھتے ہیں لیکن لشکر کی تفصیل بتاتے ہوئے، ہر حصے کے سالار اور اس کی نفری کی تفصیل بتاتے ہوئے یہ تعداد 25000 تک گھٹا دیتے ہیں۔
 6000 افراد: - سبط ابن جوزی نے لشکر ابن سعد کی تعداد 6000 بیان کی ہے۔
 20000 افراد: - ابن صباغ مالکی لکھتے ہیں کہ 6 محرم الحرام تک دشمن کی سپاہ کی تعداد 20000 تک پہنچ چکی تھی۔
 31000 افراد: - ابن عنبہ کے مطابق لشکر یزید کی تعداد 31000 تھی۔
 32000 یا 17000 افراد: - ملا حسین کاشفی نے 32000 اور نیز 17000 کی نفری نقل کی ہے۔

اس سلسلے میں قابل اعتماد روایت شیخ طوسی کی ہے جس میں لشکر یزید کی تعداد 30000 بیان کی گئی ہے۔

 دشمن کے مقتولین کی تعداد 
شیخ صدوق (وفات 381 ھ) اور ان ہی کی پیروی کرتے ہوئے محمد بن فتال نیشابوری (وفات 508 ھ) لکھتے ہیں کہ امام حسین کے بعض ساتھیوں نے یزیدی لشکر کے متعدد افراد کو ہلاک کیا تھا:

 حُرّ بن یزید: نے 18 افراد، 
 زہیر بن قین: نے 19 افراد، 
 حبیب بن مظاہر اسدی: نے 31 افراد، 
 عبد اللہ بن ابی عروہ غفاری: نے 20 افراد، 
 بُریر بن خُضَیر: نے 30 افراد، 
 مالک بن انس کاہلی: نے 18 افراد، 
 یزید بن زیاد بن مہاصرکندی (ابوالشعثاء): نے 9 افراد، بلاذری (طبری  نے ان کے ہاتھوں ہلاک ہونے والے اشقیاء کی تعداد 5 بتائی ہے۔)
 وَہْب بن وَہْب (یا ابن عبد اللہ بن عمیر کلبی): نے 7 (یا 8) افراد، 
 نافع بن ہلال بن حجاج: نے 13 افراد،  (طبری نے ان کے ہاتھوں ہلاک شدگان کی تعداد 12 بیان کی ہے۔)
 عبد اللہ بن مسلم بن عقیل: نے 3 افراد، 
 علی اکبر ابن حسين: نے 54 افراد، 
 قاسم بن حسن: نے 3 افراد کو جہنم واصل کیا۔فتال نیشابوری، روضۃ الواعظین، ص186ـ 188۔

ان اعداد و شمار کے مطابق امام حسین کے چند اصحاب کے ہاتھوں دشمن کے 225 یا 226 افراد ہلاک ہوئے ہیں۔

ابن شہر آشوب، نے دشمن کے ہلاک ہونے والے سپاہیوں کی تعداد شیخ صدوق کی بیان کردہ تعداد سے کچھ زیادہ بیان کی ہے:

 حُرّ بن یزید ریاحی: نے 40 سے زائد افراد، 
 حبیب بن مظاہر اسدی: نے 62 افراد، 
 زہیر بن قین: نے 120 افراد، 
 حجاج بن مسروق: 25 افراد، 
 عون بن عبد اللہ بن جعفر: نے 21 افراد، 
 علی اکبر ابن حسين نے 70 افراد، 
 عبد اللہ بن مسلم بن عقیل: نے 98 افراد کو جہنم رسید کیا۔(کل تعداد 436 سے زائد ہوئی)

 شہدائے کربلا کی تعداد اصل مضمون: فہرست شہدائے کربلا

بعض مؤرخین نے شہدائے کربلا کی صحیح فہرست پیش کرنے کی کوشش کی ہے، لیکن تحقیقی مآخذ محدود ہونے کے سبب، حقیقی اور صحیح اعداد و شمار پیش کرنے میں کامیاب نہیں ہو سکے۔

 کل شہداء 
 مشہور ترین قول یہ ہے کہ شہدائے کربلا کی تعداد 72 ہے۔بلاذری، انساب الاشراف، ج3، ص411۔ابوعلی مسکویہ رازی، تجارب الامم و تعاقب الہمم، ج2، ص73۔خوارزمی، وہی مآخذ، ج2، ص44۔
 امام باقر اور امام صادق علیہما السلام سے فضیل بن زبیر نے روایت کی ہے کہ قیام کے آغاز سے آخر تک تمام شہداء کی تعداد 106 ہے جن میں وہ افراد بھی شامل ہیں جو زخمی تھے اور بعد میں شہید ہوئے ہیں۔: 86 اصحاب اور 20 ہاشمی۔ 
 ابو مخنف، زحر بن قیس کے حوالے سے لکھتے ہیں کہ امام حسین کے علاوہ بقیہ شہداء کی تعداد 78 ہے۔دینوری، وہی مآخذ، ص260۔ابن عساکر، تاریخ مدینۃ دمشق، ج18، ص445۔صفدی، الوافی بالوفیات، ج14، ص189۔میرخواند، تاریخ روضۃ الصفا، ج5، ص2270۔ لیکن دیگر مؤرخین زحر بن قیس ہی کے حوالے سے شہداء کی تعداد 32 ،  70 سوار نیز 77، یا 82، اور 88 بتاتے ہیں۔
 ابوزید بلخی (وفات 322 ھ) اور مسعودی نے شہدائے کربلا کی تعداد 87 بیان کی ہے۔
 علامہ سید محسن امین عاملی، نے قیام عاشورہ کی ابتدا سے انتہا تک کے شہداء کی تعداد 139 لکھی ہے۔
 شیخ شمس الدین نے اس سلسلے میں ایک تجزیاتی بحث پیش کی ہے اور شہداء کی تعداد 100 سے کچھ زیادہ بیان کی ہے۔
 شیخ محلاتی نے ابتدائے قیام سے انتہا تک کے شہداء کی تعداد 228 بیان کی ہے۔ انہوں نے اسیران اہل بیت کی کوفہ میں موجودگی کے وقت شہید ہونے والے جان نثار عبد اللہ بن عفیف کو بھی شہدائے کربلا میں شمار کیا ہے۔
 ایک مؤلف نے ابتدائے قیام سے انتہا تک کے شہداء کی تعداد 182 بیان کی ہے۔

تاہم وہ روایات جو دلالت کرتی ہیں کہ شہدائے کربلا کی تعداد 72 ہے، قدیم مآخذ میں نقل ہوئی ہیں اور زیادہ شہرت رکھتی ہیں۔

 بنو ہاشم 
شہدائے کربلا میں بنو ہاشم کے شہداء کے بارے میں کافی مختلف روایات ہیں جو ان کی تعداد 9 سے 30 تک بتاتی ہے۔

مشہورترین روایت کے مطابق شہدائے بنی ہاشم کی تعداد 17 ہے۔ابن سعد، وہی مآخذ، ص196، ح 305۔سلیمان بن احمد طبرانی، المعجم الکبیر، ج3، ص104 و 119۔شیخ صدوق، الامالی، مجلس 87، ص694۔محمد بن حسن طوسی، الامالی، ص162، ح 268۔خوارزمی، وہی مآخذ، ج2، ص53۔ البتہ ان میں سے زیادہ تر مآخذ میں امام حسین کو شمار کیے بغیر، شہداء کی تعداد 17 بیان ہوئی ہے اور بعض اعداد و شمار ائمۂ معصومین علیہم السلام سے منقولہ مختلف روایات کے ضمن میں بیان ہوئے ہیں۔

قدیم ترین تاریخی نصوص میں شہدائے بنی ہاشم کی تعداد 20 بتائی گئی ہے اور ان میں امام حسین اور مسلم بن عقیل کے نام بھی دکھائی دیتے ہیں۔ نیز شیخ صدوق،  ابن شہر آشوب،  اور ابن ابی الحدید نے بھی یہی اعداد و شمار پیش کیے ہیں لیکن ان میں مسلم بن عقیل کو شامل نہیں کیا۔
مزید روایات بھی ہیں جن میں یہ تعداد 9 سے 30 تک بتائی گئی ہے۔

تمام متعلقہ روایات کو مد نظر رکھا جائے تو جو روایات، بنو ہاشم کے شہداء کی تعداد 17 بتاتی ہیں، زیادہ قابل قبول لگتی ہیں کیونکہ یہ روایات قدیم اور کثیر بھی ہیں اور پھر یہ تعداد ائمہ علیہم السلام سے منقولہ روایات میں بھی بیان ہوئی ہے۔

 کربلا کے شہید صحابہ کرام 
اصل مضمون: قیام امام حسین میں صحابہ اور تابعین کا کردار

اصحاب سید الشہداء میں رسول اللہ صلی اللہ علیہ و آلہ و سلم کے کئی صحابہ بھی تھے: کم از کم 28 کے قریب صحابی رسول ، امام حسین کے قیام کے دوران شہید ہوئے۔ لگتا ہے اس امر کو کتمان کرنے کی کوشش میں مورخین نے صحابیت کی تصریح سے گریز کیا ہے۔ یا بعض صحابہ کی صحابیت ہی مشکوک بنا دی گئی  ہے۔

فضیل بن زبیر کے مطابق امام حسین کے رکاب میں شہادت پانے والے افراد میں صحابہ رسول اکرم  کی تعداد 6، اور مسعودی کے بقول 4 تھی۔ بعض معاصر مؤرخین و محققین نے بھی صحابہ کی تعداد صرف 5 بیان کی ہے۔

مگر تاریخی کتب کی ورق گردانی سے امام حسین کے اصحاب و انصار میں نبی اکرم  کے یہ 28 صحابہ کرام ملتے ہیں جو ابن زیاد کے حکم سے عاشورہ کے دن واقعہ کربلا میں شہید ہوئے یا اس سے کچھ پہلے یا بعد میں کوفہ یا گرد و نواح میں شہید ہوئے۔

 خود امام حسین
 میثم تمار، کوفہ میں شہید ہوئے۔
 مسلم بن عوسجہ اسدی، کوفہ میں شہید ہوئے۔
 ہانی بن عروہ مرادی، کوفہ میں شہید ہوئے۔خواند میر، تاریخ حبیب السیر فی اخبار افراد البشر، ج2، ص43۔
 عبد اللہ بن يقطر حمیری جو امام حسین کے رضاعی بھائی بھی تھے۔
 انس بن حارث کاہلی، شیخ طوسی، رجال الطوسی، ص21۔محب الدین احمد بن عبد اللہ الطبری، ذخائر العقبی فی مناقب ذوی القربی، ص146۔
 حبیب بن مظاہر اسدی،
 مسلم بن کثیر ازدی (یا اسلم بن کثیر ازدی)
 بکر بن حی تیمی
 جابر بن عروہ غفاری
 جنادہ بن کعب انصاری
 جندب بن حجیر خولانی کوفی
 زاہر بن عمرواسلمی
 زیاد بن عریب ابوعمرو
 سعد بن حارث مولی امیرالمؤمنین
 شبیب بن عبد اللہ نہشلی مولیٰ الحرث:
 شوذب بن عبداللہ ہمدانی الشاکری
 عبد الرحمٰن بن عبداللہ ارحبی
 عبدالرحمٰن بن عبد ربہ الخزرجی
 عبد اللہ بن ابو سفیان  بن حارث
 عقبہ بن صلت جہنی
 عمار بن ابی سلامت ہمدانی
 عمرو بن ضبیعہ ضعبی
 عون بن جعفر طیار
 قمبر بن صبرہ قیسی
 کنانہ بن عتیق تغلبی
 مجمع بن زیاد جہنی
 محمد اصغر بن جعفر بن ابیطالب
 نعیم بن عجلان انصاری،مناقب آل ابی طالبؑ، ج4، ص122

تاریخی تتبع سے جو تعداد سامنے آئی ہے وہ 28 سے زیادہ صحابہ کرام ہیں جو شہید ہوئے اور باقی سب شہدائے کربلا سچے تابعی تھے۔

 قیدی بنا کر شہید کیے گئے 
امام حسین کے اصحاب و انصار میں سے 2 افراد ابتدا میں یزیدی لشکر کے ہاتھوں اسیر ہوئے اور بعد میں شہید ہوئے:
 سوار بن منعم ہمدانی (زیارت رجبیہ میں ان کا نام "سوار بن ابی عمیر نہمی" ہے)۔
 موقع بن ثمامہ صیداوی (ألمُوَقَّع یا "المُرَقَّع" بن ثمامہ اسدی)۔

 امام حسین کے بعد شہادت پانے والے 
امام حسین کے چار اصحاب آپ کی شہادت کے بعد جاں بحق ہوئے:

 محمد بن ابی سعید بن عقیل
 سوید بن ابی مطاع جو پہلے حملے میں زخمی ہوئے اور امام کی شہادت کے بعد شہید ہوئے۔ کتب تاریخ میں آپ کو کربلا کا آخری شہید لکھا گیا ہے۔
 سعد بن حرث اپنے بھائی، 
 ابو حتوف بن حرث، کے ہمراہ

 شہداء کی مائیں 

شہدائے کربلا میں سے 11 شہیدوں کی مائیں کربلا میں تھیں جن کی آنکھوں کے سامنے ان کے لخت جگر مظلومانہ شہید کیے گئے:

 علی اصغر کی والدہ،  رَباب، 
 عون بن عبد اللہ بن جعفر کی والدہ  زینب علیہا السلام، نیز محمد بن عبد اللہ بن جعفر بھی ان کے بیٹے تھے اور کربلا می آپ کی نظروں کے سامنے شہید ہوئے۔
 قاسم بن حسن کی والدہ رملہ، نفیلہ یا نرگس نامی ام ولد، 
 عبد اللہ بن حسن کی والدہ ام ولد بنت شکیل بن عبد اللہ بجلی، 
 عبد اللہ بن مسلم کی والدہ رقیہ بنت علی، 
 محمد بن ابی سعید بن عقیل کی والدہ عبدہ بنت عمرو بن جنادہ، 
 عبد اللہ بن عمیر ابو وہب کلبی کی والدہ ام ابی وہب

 نیز بعض روایات کے مطابق علی اکبر کی والدہ لیلی بنت ابی مرّہ بن عروہ بن مسعود ثقفی، بھی کربلا میں تھیں لیکن کربلا میں ان کی موجودگی ثابت نہیں ہے۔ 
 اسی طرح بعض روایات کے مطابق لیلى بنت مسعود نہشلیہ زوجہ امیر المومنین علی بن ابی طالب بھی کربلا میں موجود تھیں اور اپنے بیٹے بلکہ دو بیٹوں عبد اللہ اصغر یا عبید اللہ بن علی اور ابو بکر کو شہید ہوتے دیکھا تھا۔

 اپنے باپ کے سامنے شہید ہونے والے 

امام حسین کے کئی اصحاب اپنے باپ کے سامنے شہید ہوئے:

 علی اکبر
 علی اصغر
 عمرو بن جنادہ
 عبداللہ بن یزید اور عبید اللہ بن یزید کلبی
 مجمع بن عائذ
 عبدالرحمن بن مسعود

 حسینی فوج کا بلحاظ قبائل ڈھانچہ 
ایک محقق نے 113 شہداء کی فہرست تیار کی ہے جن کا تعلق بنو ہاشم اور دوسرے قبائل سے ہے:

 ہاشمی اور ان کے موالی (مع مسلم بن عقیل): 26 افراد، 
 اسدی : 7 افراد، 
 ہَمْدانی: 14 افراد، 
 مَذْحِجی: 8 افراد، 
 انصاری: 7 افراد، 
 بَجَلی اور خثعمی: 4 افراد، 
 کندی: 5 افراد، 
 غِفاری: 3 افراد، 
 کلبی: 3 افراد، 
 اَزْدی: 7 افراد، 
 عبدی: 7 افراد، 
 تیمی: 7 افراد، 
 طائی: 2 افراد، 
 تغلبی : 5 افراد، 
 جُہَنی: 3 افراد، 
 تمیمی: 2 افراد، 
 متفرقہ: 3 افراد۔

 پہلے حملے کے شہداء 

کچھ مآخذ نے لکھا ہے کہ یزیدی لشکر کے ابتدائی ظالمانہ بڑے حملے میں امام حسین کے 50 ساتھی جان فشانی سے لڑتے ہوئے جاں بحق ہوئے۔

 جسم پر گھوڑے دوڑانے والے افراد 
کچھ مآخذ میں صرف امام حسین کے بدن شریف پر گھوڑے دوڑائے جانے کا ذکر ہے لیکن ان میں اس گھٹیا اور بزدلانہ فعل میں شریک افراد کا نام نہیں لیا گیا۔ البتہ اکثر مآخذ نے ان کی تعداد 10 بیان کی ہے۔طبری، تاریخ الامم و الملوک، ج4، ص347۔ابن شہرآشوب، وہی مآخذ، ج4، ص121۔ابن نما، وہی مآخذ، ص59۔ چند مآخذ میں ان میں سے دو افراد إِسْحَاق بْن حياة حَضْرَمِی  اور اخنس بن مرثد کے نام ملتے  ہیں۔
بعض مآخذ نے ان کے نام یہ لکھے ہیں۔

 عمرو بن صبیح
 ہانی بن ثبیت
 اسحاق بن حیاة
 اخنس بن مرثد
 حکیم بن طفیل
 رجاء بن منقذ
 سالم بن خیثمہ
 واحظ بن ناعم
 صالح بن وہب
 اسید بن مالک

 امام حسین کے بدن پر زخم 
مؤرخین نے سید الشہداء کے بدن پر لگنے والے زخموں کی تعداد بھی بیان کی ہے اور ان کے درمیان میں اس سلسلے میں اختلاف ہے:
 امام صادق سے منقول روایت کے مطابق امام حسین کے جسم مطہر پر نیزوں کے 33 اور تلواروں کے 34 زخم لگے۔خوارزمی، وہی مآخذ، ج2، ص42۔ابن نما حلی، وہی مآخذ، ص58۔حمید بن احمد مُحَلّی، وہی مآخذ، ج1، ص212۔ اور امام صادق ہی سے منقول دیگر روایت میں نیزوں کے 33 اور تلواروں اور تیروں کے 44 زخم بیان ہوئے ہیں۔قاضی نعمان مغربی، وہی مآخذ، ج3، ص164۔ طبری کی روایت میں نیزوں کے 33 اور تلواروں کے 44 زخم بیان ہوئے ہیں اور ایک اور روایت میں امام صادق سے مروی ہے کہ سید الشہداء کے جسم شریف پر صرف تلواروں کے ستر گھاؤ تھے۔
 امام باقر سے منقول ایک روایت میں زخموں کی تعداد 320 بیان ہوئی ہے۔فتال نیشابوری، وہی مآخذ، ص189۔ ابن شہر آشوب نے تین اور اقوال بھی لکھے ہیں: 1ـ 360 زخم؛ 2ـ 1900 زخم؛ 3ـ تیروں کے علاوہ تلواروں کے 33 زخم۔ اور ایک روایت میں منقول ہے کہ سید الشہداء کے جسم مطہر کو تلواروں، نیزوں اور تیروں کے 63 زخم لگے تھے۔مجلسی، بحارالانوار، ج45، ص92، ح 36۔
 امام سجاد سے نقل ایک روایت میں نیزے کے زخم اور تلوار کی ضرب سے 40 جراحتیں بتائی گئی ہیں۔
 بعض مآخذ میں منقول ہے کہ سید الشہداء کے جسم مطہر اور لباس میں تیروں، نیزوں اور تلواروں کے 110 نشانات پائے گئے۔ابوالفرج عبد الرحمن بن جوزی، الرد علی المتعصّب العنید، ص39۔حمید بن احمد مُحَلّی، وہی مآخذ، ج1، ص213۔ اسی طرح کی روایت ابن سعد نے بھی نقل کی ہے۔
 بعض مآخذ نے تلواروں، تیروں اور پتھروں کے 120 زخم نقل کیے ہیں۔
 ابن سعد نے 33 زخم لکھے ہیں۔ قاضی نعمان نے بھی ایسی ہی روایت نقل کی ہے۔
 علی بن محمد عَمری اور ابن عنبہ (وفات 828 ھ) نے 70 زخمجمال الدین حسینی، عمدۃ الطالب فی أنساب آل ابی طالب، ص192۔ اور ابن طاؤوس نے 72 زخم لکھے ہیں۔

لگتا ہے کہ جسم مطہر کو لگنے والے زخموں کی تعداد 100 سے زائد تھی۔ جو روایات ظاہر کرتی ہیں کہ آپ کو اس قدر تیر لگے تھے کہ آپ کا جسم مطہر تیروں میں چھپا ہوا تھا، اسی رائے کی تائید کرتی ہیں۔طبرسی، اعلام الوری۔۔۔، ج1، ص469۔

 کربلا میں آنے والے گھرانے 
بعض معاصر قلمکاروں نے لکھا ہے کہ کربلا میں اہل بیت کے علاوہ تین شہداء کے گھرانے (اہل و عیال) بھی ساتھ تھے:
 جنادہ بن کعب بن حرث (یا حارث) سلمانی انصاری، 
 عبداللہ بن عمیر کلبی، 
 مسلم بن عوسجہ۔

اس موضوع کے تفصیلی جائزے سے ظاہر ہوتا ہے کہ مسلم بن عوسجہ کے گھرانے کی کربلا آمد کا کوئی تاریخی حوالہ موجود نہیں ہے گو کہ بعض مآخذ میں ہے کہ ان کی ایک کنیز عاشور کے دن کربلا میں موجود تھی۔خوارزمی، وہی مآخذ، ج1، ص19۔

 قلم کیے گئے سر 
یزیدی لشکر کے ہاتھوں شہدائے کربلا کے جسموں سے جدا کیے جانے والے سروں کے تعداد کے بارے میں بھی مؤرخین کا موقف یکساں نہیں ہے:
 بلاذری، دینوری، طبری، شیخ مفید، خوارزمی اور ابن نما، نے سروں کی تعداد (امام حسین کے سر مبارک کو شامل کیے بغیر) 72 لکھی ہے۔۔بلاذری، وہی مآخذ، ج3، ص412۔ابن نما، وہی مآخذ، ص65۔ البتہ طبری اور خوارزمی نے امام حسین کے سر مبارک کے تن سے جدا ہونے کا واقعہ بیان کیا ہے اور اگلے صفحے میں لکھا ہے کہ "باقی 72 شہداء کے سر قلم کر دیے گئے"، چنانچہ ظاہر ہے کہ "باقی شہداء" سے سید الشہداء کے علاوہ دوسرے شہداء مراد ہیں اور اس کے مطابق قلم ہونے والے سروں کی مجموعی تعداد 73 بنتی ہے۔ دینوری، شیخ مفید اور ابن نما کے اقوال بھی اسی قول کی تائید کرتے ہیں کہ سروں کی تعداد 73 تھی۔
 دینوری نے کہا ہے کہ  قبائل کے درمیان میں سروں کی تقسیم کی تعداد کے لحاظ سے ان تقسیم شدہ سروں کی مجموعی تعداد 75 تھی اور بلاذری ابو مخنف کے حوالے سے لکھتے ہیں کہ شہداء (اور ان کے قلم شدہ سروں) کی تعداد 82 تھی۔
 سبط ابن جوزی، ہشام کلبی کا حوالہ دیتے ہوئے لکھتے ہیں کہ قلم شدہ سروں کی تعداد 92 تھی۔
 ابن طاؤوس،  محمد بن ابی طالب موسوی اور مجلسی کے مطابق، سروں کی تعداد 78 تھی۔
 طبری،  اور ابن شہر آشوب ابو مخنف اور ابن صباغ مالکی کے حوالے سے لکھتے ہیں کہ کوفہ میں یزید کے والی ابن زیاد کے پاس لائے جانے والے سروں کی تعداد 70 تھی۔

مندرجہ بالا اقوال میں، پہلا قول اپنے قدیم راویوں کے پیش نظر زیادہ معتبر ہے: تو قلم شدہ سروں کی تعداد 72 تھی۔

 شہدائے کربلا کے سروں کی تقسیم 
شہداء کے سرہائے مبارک کو لشکر یزید میں شامل قبائل میں ـ ذیل کی ترتیب سے ـ تقسیم کیا گیا:
 بنو کندہ کے سردار، قیس بن الاشعث: کو شہدائے کربلا کے 13 سر اور
 بنو ہوازن کا سردار، شمر بن ذی الجوشن: کو 12 سر ملے
 بنو تمیم، نے 17 سر اور
 بنو اسد، نے 17 سر اور
 بنو مذحج نے 6 سر اور
 دوسرے قبائل کے افراد: نے 13 سر حاصل کیے۔

یہ سب شہداء کے سروں کو غنیمت! کے طور لیتے تھے تا کہ انہیں ابن زیاد کو پیش کرکے انعام پائیں۔

 شہید ہونے والے موالی (غلام) 
فضیل بن زبیر کہتے ہیں کہ امام حسین کے 3 موالی۔ کربلا میں شہید ہوئے،  لیکن ابن سعد اور طبری کے مطابق ان کی تعداد 2 تھی۔ فضیل نے لکھا ہے کہ حمزہ بن عبدالمطلب کا ایک غلام بھی شہدائے کربلا میں شامل تھا۔

ابن شہر آشوب اس سلسلے میں لکھتے ہیں: کہ کربلا میں امام حسین کے 10 اور امیرالمؤمنین کے 2 موالی شہید ہوئے۔

سماوی کے مطابق شہید ہونے والے موالی کی تعداد 15 تھی۔

 زخمی ہونے والے اصحاب 
4 افراد کربلا کے میدان میں صرف زخمی ہوئے تھے۔ ان میں سے 3 زخمی کچھ عرصہ بعد شہید ہوگئے۔

الف:- ـ اکلوتے زخمی جو میدان جنگ سے زندہ بچ نکلے، مؤرخین کے مطابق وہ حسن بن حسن بن علی (حسن مُثَنّٰی) تھے۔ابن حبان، الثقات، ج2، ص310۔ابن شہرآشوب، وہی مآخذ، ج4، ص122؛ وہ لکھتے ہیں کہ ان کا ہاتھ کٹ گیا تھا۔

ب:- ـ وہ زخمی جو بعد میں شہید ہو گئے:
 سوار بن ابی حمیر جابری یاسوار بن حمیر جابری،  زیارت رجبیہ میں ان کا نام سوار بن ابی عمیر نہمی آیا ہے اور سوار بن منعم ہمدانی بھی نقل ہوا ہے۔
 عمرو بن عبد اللہ ہَمْدانی جنُدُعی ، متعدد چوٹوں اور سر پر چوٹ کی وجہ سے بیہوش ہو گئے۔ اس کے قبیلے والوں نے اسے میدان جنگ سے اٹھا لیا۔ ایک سال بعد انتقال ہو گیا۔ زیارت الشہدا میں کہا گیا ہے: «السلام علی الجریح المُرثثّ عمرو الجندعی: اس زخمی عمرو جندعی پر سلام ہو جو میدان جنگ سے باہر جا کر شہید ہوا».
 مُرَقَّع بن ثمامہ اسدی، ابن کثیر نے مرقع بن یمانہ لکھا ہے:وہی مآخذ، ج8، ص205۔ لیکن طبری اور بلاذری نے دوسری نقل کے ضمن میں،  نیز دینوری نے لکھا ہے کہ مرقع کے قبیلے کے ایک فرد نے ان کے لیے امان نامہ حاصل کیا اور وہ اپنے قبیلے سے جا ملے اور ابن زیاد نے انہیں زارہ جلا وطن کیا لیکن ان کی شہادت کی طرف اشارہ نہیں کیا۔ بعض نے موقع بن ثمامہ صیداوی نام لکھا ہے۔

 اسراء اور زندہ بچ جانے والے 
 مرد 
قمقام اور جلاء العیون میں ہے کہ کربلا میں امام زین العابدین، امام محمد باقر، حسن مثنی، موقع بن ثمامہ اسدی اور عقبہ بن سمعان غلام جناب بی بی رباب کے علاہ کوئی مرد باقی نہ رہا تھا۔ لیکن تاریخ کے قدیم مآخذ کی ورق گردانی سے ظاہر ہوتا ہے کہ واقعہ عاشورہ کے پسماندگان (زندہ بچ جانے والوں) میں کئی دیگر مرد بھی تھے جو حسب ذیل 19 افراد ہیں: (البتہ امام کی اجازت سے راوی وقائع کربلا ضحاک بن عبد اللہ مشرقی چھپ کر بھاگ گئے تھے۔)

 امام سجاد، اسیر
  امام باقر، اسیر
 حسن مثنیٰ زخمی ہوئے۔ زندہ رہے۔
 عمیر بن حسین بن علی، و ابن کثیر، وہی مآخذ، ج8، ص212۔
 محمد بن حسین بن علی(علیہما السلام)، ابن عبد ربہ اندلسی، العقد الفرید، ج4، ص360۔
 زید بن حسن بن علی، سید ابن طاؤس، وہی مآخذ، ص86۔
 عمرو بن حسن، طبری، تاریخ الامم والملوک، ج4، ص353 و 359۔خوارزمی، وہی مآخذ، ج2، ص41۔سبط ابن جوزی، تذکرۃ الخواص، ج2، ص178۔ شیخ مفید نے انہیں شہدائے کربلا کے زمرے میں شمار کیا ہے۔
 محمد بن عمرو بن حسن، فضیل بن زبیر، وہی مآخذ، ص150 و 157۔
 جعفر طیار کے دو بیٹے، 
 وہی
 عبداللہ بن عباس بن علی (علیہما السلام)، 
 قاسم بن عبد اللہ بن جعفر، 
 قاسم بن محمد بن جعفر، 
 محمد بن عقیل اصغر، ابن عساکر، وہی مآخذ، ج54، ص226۔
 عقبہ بن سمعان، رَباب بنت امرؤ القیس کا غلام، 
 عبدالرحمن بن عبد ربہ انصاری کا غلام، 
 مسلم بن رباح جو امام علی امیرالمؤمنین کے غلام تھے۔
 علی بن عثمان مغربی۔
 ضحاک بن عبد اللہ مشرقی

 خواتین 
ابن سعد کے مطابق، اہل بیت علیہم السلام کی 6 خواتین، ذہبی، وہی مآخذ، ج3، ص303۔ قاضی نعمان مغربی کے مطابق 4 خواتین،  اور ابو الفرج اصفہانی کے مطابق 3 خواتین یزید کے لشکر کے ہاتھوں اسیر ہوئیں؛ جن کے نام درج ذیل ہیں:امیرالمؤمنین علی کی بیٹیاں:

  زینب بنت علی سلام اللہ علیہا، 
 فاطمہ بنت علی، شیخ صدوق، الامالی، ص231۔
 ام کلثوم بنت علی، قاضی نعمان مغربی، شرح الاخبار، ج3، ص198۔
 ام حسن بنت علی۔امام حسین بن علی کی بیٹیاں:

 فاطمہ بنت حسین‎، طبرانی، المعجم الکبیر، ج3، 104۔شیخ صدوق، الامالی، ص228۔
 سکینہ بنت حسین، طبرانی، وہی مآخذ، ص104۔شیخ صدوق، وہی مآخذ، ص230۔
 فاطمہ صغری بنت حسینخوارزمی، وہی مآخذ، ج2، ص105۔سید ابن طاؤس، وہی مآخذ، ص88۔امام حسن بن علی کی بیٹیاں:

 امّ محمد  بنت حسن بن علی۔
 ام عبد اللہ فاطمہ بنت حسن امام محمّد باقر کی والدہ اور امام سجاد کی زوجہدیگر خواتین:

تین دیگر خواتین بھی اہل بیت میں تھیں۔
 رباب بنت امرؤ القیس جو سید الشہداء کی زوجۂ مکرمہ اور سکینہ بنت حسین اور عبداللہ رضیع علی اصغر کی والدہ تھیں؛

 قیام حسینی کا ساتھ دینے والی خواتین 

 ماریہ بنت سعد یا بنت منقذ عبد یہ، جن کا گھر کچھ شیعیان بصرہ کے اجتماع کا مقام تھا، 
 طوعہ، جو اشعث بن قیس کی کنیز تھیں اور جب مسلم بن عقیل کوفہ کی گلیوں میں تنہا رہ گئے تو انہوں نے انہیں اپنے گھر میں پناہ دی، 
 دیلم، جو زہیر بن قین کی زوجہ تھیں اور انہوں نے ہی اپنے شوہر زہیر کو امام حسین کی فوج میں شامل ہونے کی ترغیب دلائی، 
 ایک کوفی خاتون جنہوں نے اسرائے اہل بیت علیہم السلام کے لیے لباس اور مقنعے فراہم کیے۔سید ابن طاؤس، وہی مآخذ، ص190۔

 یزیدیوں پر اعتراض کرنے والی خواتین 
پانچ خواتین نے قیام امام حسین کے دوران میں سپاہ یزید کی حرکتوں پر اعتراض و احتجاج کیا:
 ام عبد اللہ (بنت حرّ بدی کندی، زوجۂ مالک بن نُسَیر)، ابن نما، وہی مآخذ، ص57۔ ان کے اعتراض و احتجاج کا سبب یہ تھا کہ ان کے شوہر نے امام حسین کا ایک بُرْنُس (=ٹوپی والا جبہ یا چغہ) لوٹ لیا تھا۔
 عبد اللہ بن عفیف کندی کی بیٹی، جن کے والد کو جب یزیدی سپاہیوں نے گھیر لیا تو انہوں نے اپنے والد کا ساتھ دیا اور ان کا دفاع کیا۔ سید ابن طاؤس، وہی مآخذ، ص205۔ اور اس دفاع میں اپنے شوہر کے ہمراہ شہید ہوئیں۔الارشاد/شیخ مفید/جزء دوم/116-117
 قبیلہ بکر بن وائل کی ایک خاتون کہ جب عمر بن سعد کے لشکر نے خیام آل محمد  کو لوٹنا شروع کیا تو اس نے اس عمل پر اعتراض کیا۔ 
 نوار، جو کعب بن جابر بن عمرو ازدی کی بیوی یا بیٹی تھیں اور ان کے اعتراض کا سبب یہ تھا کہ ان کے شوہر نے عمر بن سعد بن ابی وقاص کا ساتھ دیا تھا اور بریر بن خضیر ہمدانی کو شہید کیا تھا۔
 نوار بنت مالک بن عقرب حضرمی، جو خولی بن یزید اصبحی کی زوجہ تھی۔ ان کے اعتراض کا سبب یہ تھا کہ ان کا شوہر امام حسین کا سر مبارک گھر لایا تھا اور کہہ رہا تھا کہ وہ ایسی چیز گھر لایا ہے جس میں پورے زمانے سے بے نیازی مضمر ہے۔، ابن نما، وہی مآخذ، ص65ـ66۔

 خاتون جو شہید ہوئیں 
کربلا میں ایک خاتون بھی امام حسین کے رکاب میں شہید ہوئیں۔ اس خاتون کا نام ام وہب تھا اور وہ شہید کربلا ، عبد اللہ بن عمیر کلبی  کی زوجہ تھیں۔ اس کے علاوہ دو اور خواتین کا ذکر بھی ملتا ہے۔

 شہداء کی تدفین 
ابن زیاد کے لشکر کے سالار عمر بن سعد نے 11 محرم کے دن اپنے مردوں کی شناخت کی اور انہیں جمع کر کے دفن کیااور کوفہ چلا گیا۔

شہداء کی میتیں اور امام حسین کا مقدس بدن بے کفن پڑا رہا۔ قبیلہ بنو اسد کا ایک گروہ کو جو کربلا کے نزدیک غاضریہ کے رہائشی تھے خبر ملی کہ اموی حکومت کے کارندوں امام حسین کو ساتھیوں سمیت قتل کر دیا ہے۔ وہ 13 محرم کو کربلا آئے اور انہوں نے شہداء کے بے سر لاشوں کی شناخت کی اور جمع کر کے ان پر نماز پڑھی اور امام حسین کو اسی جگہ جہاں آج قبر ہے دفن کیا اور ان کے بیٹے علی اکبر امام کی پاؤں جانب اور باقی سب کو سوائے 5 افراد کے مولا کی پائنتی کے پاس بڑی اجتماعی قبر کھود کر اکٹھا دفن کر دیا۔ حبیب ابن مظاہر اور حر ابن یزید ریاحی اور حضرت عباس علمدار کو علیحدہ علیحدہ دفن کیا۔ اور عون و محمد کی قبریں کافی فاصلے پر بنائیں۔

 سفر اسیری کی منزلیں 
کربلا سے شام تک کی ان منزلوں کی تعداد  15 تھی جو اہل بیت علیہم السلام نے اسیری کی حالت میں طے کیں۔کوفہ  • مسکن  • سامراء • تکریت • وادی نخلہ • موصل  • سنجار  • نصیبین • دعوات  • رقہ  • حلب  • شیرز  • حماہ  • حمص  • بعلبک • صومعہ راہبہ • دمشق شام میں قیام اور عزاداری کے دن 
 ابن اعثم،  اور شیخ مفید اور ان کی پیروی کرتے ہوئے شیخ طبرسی نے اجمالی طور پر لکھا ہے کہ اسیران اہل بیت علیہم السلام نے چند دن شام میں بسر کیے۔
 محمد بن سعد،  محمد بن جریر طبری،  موفق بن احمد خوارزمی (بحوالۂ ابو مخنف)،  ابن عساکر،  سبط ابن جوزی،  ابوالفداء اسماعیل بن کثیر دمشقی اور علامہ محمد باقر مجلسی کا کہنا ہے کہ شام میں اہل بیت علیہم السلام نے تین دن تک عزاداری کی اور معاویہ کے خاندان کی عورتوں نے بھی عزاداری میں شرکت کی۔
 قاضی نعمان مغربی (وفات سنہ 363 ھ) لکھتے ہیں کہ اہل بیت علیہم السلام نے شام میں 45 دن تک قیام کیا۔
 سید ابن طاؤوس (وفات سنہ 664 ھ) نے لکھا ہے کہ اہل بیت علیہم السلام ایک مہینے تک دمشق کے قید خانے میں مقیم رہے۔
 عمادالدین طبری (زندہ تا سنہ 701 ھ) نیز مجلسی (کسی دوسری روایت کے ضمن میں) لکھتے ہیں: اہل بیت علیہم السلام نے 7 دن تک عزاداری کی۔ مجلسی مزید لکھتے ہیں کہ آٹھویں دن یزید نے انہیں بلوایا اور ان کی دلجوئی کی اور ان کی مدینہ واپسی کا انتظام کیا۔مجلسی، بحار الانوار، ج45، ص196۔

شام میں ایک مہینہ یا 45 دن تک قیام پر مبنی روایات میں کچھ زیادہ قوت نہیں ہے کیونکہ ان اقوال کے قائلین متفرد (اور تنہا) ہیں اور چونکہ خاندان معاویہ کی عورتوں نے اہل بیت علیہم السلام کی عزاداری کو دیکھا اور ان کی حقانیت کا ادراک کیا تو انہوں نے بھی پانچویں دن عزاداری کی اس مجلس میں شرکت کرنا شروع کردی چنانچہ یہی نتیجہ لیا جاسکتا ہے کہ اہل بیت علیہم السلام نے دمشق پہنچنے سے لے کر مدینہ واپس روانگی تک، شام میں 10 روز سے زیادہ قیام نہیں کیا۔
 اسراء کی رہائی اور وطن واپسی 

بی بی زینب عالیہ سلام اللہ علیہا کے زیر قیادت، اسراء نے مدینہ واپسی کا سفر کیا۔ رہائی کے بعد سفر شام تا کربلا اور کربلا تا مدینہ کی منازل درج ذیل ہیں۔شام تا کربلاکربلا تا مدینہ'

انتقامی تحریکیں 

 توابین
 مسیب بن نجبہ
 سلیمان بن صرد خزاعی
 رفاعہ بن شداد بجلی
 عبد اللہ بن وال
 عبد اللہ بن سعد ازدی
 مختار ثقفی
 عامر بن واثلہ
 کیسان
 عبد اللہ بن کامل
 ابراہیم اشتر
 امام مہدی

مزید دیکھیے 

 امام حسین
 واقعہ عاشورا کا خط الوقت
 حسینی عزیمت، مدینہ سے کربلا تک
 پاکستان میں شیعیت
 محرم الحرام کے واقعات
 چہلم حسینی
 زیارت اربعین
 واقعہ کربلا
 کربلا
 اہل بیت
 تاسوعہ
 عاشورہ
 حائر حسینی
  عباس
  زینب سلام اللہ علیہا
 فہرست شہدائے کربلا
 حبیب بن مظاہر
 محرم کی عزاداری
 حدیث عزاداری
 اربعین
 عیسائی فکر میں حسین (کتاب)
 اربعین حسینی شہداء کربلا سے جدید عہد کا عالمی دن
 اربعین مارچ
 شیعہ مسلمانوں پر ظلم
 مختار نامہ
 حسینی انسائیکلوپیڈیا
 مسجد الحنانہ
 مقتل الحسین
 قیام امام حسین میں صحابہ اور تابعین کا کردار
 کوفہ کے وفادار شیعوں کی فہرست
 کوفیوں کے خطوط امام حسین کے نام
 امام حسین کا ساتھ دینے والے صحابہ کی فہرست

حوالہ جات

مآخذ 
 ابن اَبّار، محمد بن عبد اللہ بن ابی بکر قضاعی، دُرَرَ السمط فی خبر السبط، تحقیق عزالدین عمر موسی، چاپ اول: بیروت، دارالغرب الاسلامی، 1407ھ۔
 ابن ابی الحدید، شرح نہج البلاغہ، تحقیق محمد ابوالفضل ابراہیم، بیروت، داراحیاء الکتب العربیہ، 1378 ھ۔
 ابن اعثم، ابو محمد أحمد، الکوفی الکندی، کتاب الفتوح، تحقیق علی شیری، بیروت، دارالاضواء، 1411 ھ۔
 ابن جوزی، ابو الفرج عبد الرحمن علی بن محمد، المنتظم فی تاریخ الملوک و الامم، بیروت، دارالکتب العلمیہ، 1412ھ۔
 ابن حجر عسقلانی، الاصابہ فی تمییز الصحابہ، تحقیق شیخ عادل احمد عبد الموجود و شیخ علی محمد معوض، چاپ اول: بیروت، دارالکتب العلمیہ، 1415 ھ۔
 ابن حجر عسقلانی، تبصیر المنتبہ، قاہرہ، دارالقومیۃ العربیہ۔
 ابن حجر عسقلانی، تہذیب التہذیب، چاپ اول: بیروت، دارالفکر، 1404 ھ۔
 ابن سعد، «ترجمۃ الحسین و مقتلہ»، تحقیق سید عبد العزیز طباطبایی، فصلنامہ تراثنا، سال سوم، شمارہ 10، 1408 ھ۔
 ابن شہرآشوب، مناقب آل ابی طالب، تحقیق یوسف بقاعی، بیروت، افست دارالاضواء، 1421ھ۔
 ابن صباغ مالکی، الفصول المہمہ، تہران، مؤسسۃ الاعلمی، [بے تا]۔
 ابن عبد ربہ، احمد بن محمد، العقد الفرید، تحقیق علی شیری، چاپ اول: بیروت، داراحیاء التراث العربی، 1409 ھ۔
 ابن عبد ربہ، العقد الفرید، مطبعۃ اللجنۃ التألیف و الترجمۃ و النشر، 1365 ھ۔
 ابن عبد البرّ قرطبی، الاستیعاب فی معرفۃ الاصحاب، تحقیق شیخ عادل احمد عبد الموجود و شیخ علی محمد معوض، چاپ اول: بیروت، دارالکتب العلمیہ، 1415 ھ۔
 ابن عساکر، تاریخ مدینۃ دمشق، تحقیق علی شیری، بیروت، دارالفکر، 1415 ھ۔
 ابن عساکر، ترجمۃ الامام الحسین، تحقیق محمد باقر محمودی، قم، مجمع احیاء الثقافۃ الاسلامیہ، 1414 ھ۔
 ابن عنبہ، سید جمال الدین احمد بن علی حسنی، عمدۃ الطالب فی أنساب آل ابی طالب، تصحیح محمد حسن آل طالقانی، نجف، مطبعۃ الحیدریہ، 1380ھ۔
 ابن قتیبہ دینوری، الامامۃ و السیاسہ، تحقیق علی شیری، بیروت، دارالاضواء، 1410ھ۔
 ابن کثیر دمشقی، ابوالفداء اسماعیل، البدایۃ و النہایہ، تحقیق علی شیری، بیروت، داراحیاء التراث العربی، 1408ھ۔
 ابن نما حلی، مثیرالأحزان، نجف، مطبعۃ الحیدریہ، 1369 ھ۔
 ابوالصلاح حلبی، تقریب المعارف، تحقیق فارس تبریزیان حسون، [بے جا]، محقق، 1375ہجری شمسی۔
 ابوالفرج اصفہانی، مقاتل الطالبیین، قم، مؤسسہ دارالکتاب، 1385 ھ۔
 ابوحنیفہ دینوری، الاخبار الطوال، تحقیق عبد المنعم عامر، قاہرہ، داراحیاء الکتب العربیہ، 1960 عیسوی۔
 اربلی، علی بن عیسی بن ابی الفتح، کشف الغمۃ فی معرفۃ الائمہ، بیروت، دارالأضواء، 1405 ھ۔
 ازدی غامدی کوفی، ابومخنف لوط بن یحیی، وقعۃ الطف، تحقیق محمد ہادی یوسفی غروی، چاپ سوم: قم، مؤسسۃ النشر الاسلامی، 1417 ھ۔
 باعونی، محمد بن احمد، جواہر المطالب فی مناقب الامام علی بن ابی طالب، تحقیق محمد باقر محمودی، قم، مجمع احیاء الثقافۃ الاسلامیہ، 1415 ھ۔
 بلاذری، احمد بن یحیی جابر، انساب الاشراف، تحقیق سہیل زکار و ریاض زرکلی، بیروت، دارالفکر، 1417 ھ۔
 بلخی، ابوزید احمد بن سہل، البدء والتاریخ، بیروت، دارالکتب العلمیہ، 1417ھ۔
 تستری، شیخ محمدتقی، قاموس الرجال، قم، مؤسسۃ النشر الاسلامی۔
 تمیمی بستی، محمد بن حبّان بن احمد، الثقات، چاپ اول: [بے جا]، مؤسسۃ الکتب الثقافیہ، 1393 ھ۔
 تمیمی مغربی، ابوحنیفہ نعمان بن محمد، شرح الأخبار فی فضائل الائمۃ الاطہار، تحقیق سید محمد حسینی جلالی، قم، مؤسسۃ النشر الاسلامی، [بے تا]۔
 جرجانی شجری، یحیی بن حسین بن اسماعیل، الامالی الخمیسیہ، بیروت، عالم الکتب۔
 جعفریان، رسول، تأملی در نہضت عاشورا، چاپ دوم: قم، انصاریان، 1381ہجری شمسی۔
 حسینی موسوی، محمد بن ابی طالب، تسلیۃ المُجالس و زینۃ المَجالس، تحقیق فارس حسّون، چاپ اول: قم، مؤسسۃ المعارف الاسلامیہ، 1418ھ۔
 حلی، رضی الدین علی بن یوسف مطہر، العدد القویہ، تحقیق سید مہدی رجائی، چاپ اول: قم، مکتبہ آیت اللہ المرعشی النجفی، 1408ھ۔
 خوارزمی، موفق بن احمد، مقتل الحسین، تحقیق محمد طاہر سماوی، قم، دارانوار الہدی، 1418 ھ۔
 خواند میر، غیاث الدین بن ہمام الدین حسینی، تاریخ حبیب السیر فی اخبار افراد بشر، تہران، انتشارات کتابخانہ خیام، 1333۔
 دولابی، محمد بن احمد، الذریۃ الطاہرہ، تحقیق سعد مبارک حسن، کویت، دارالسلفیہ، 1407 ھ۔
 ذہبی، سیر اعلام النبلا، بیروت، مؤسسۃ الرسالہ، 1413ھ۔
 ذہبی، شمس الدین، تاریخ الاسلام، تحقیق عمر عبد السلام تدمُری، چاپ دوم: بیروت، دارالکتاب العربی، 1418ھ۔
 زرگری نژاد، غلام حسین، نہضت امام حسین و قیام کربلا، چاپ اول: تہران، 1383ہجری شمسی۔
 سبط ابن جوزی، تذکرۃ الخواص من الامۃ بذکر خصائص الائمہ، تحقیق حسین تقی زادہ، چاپ اول: [بے جا]، مرکز الطباعۃ و النشر للمجمع العالمی لأہل البیت، 1426 ھ۔
 سبط ابن جوزی، تذکرۃ الخواص، سید صادق بحرالعلوم کے مقدمہ کے ساتھ، تہران، مکتبۃ نینوی الحدیثہ، [بے تا]۔
 سپہر، محمد تقی، ناسخ التواریخ، چاپ سوم: تہران، کتابفروشی اسلامیہ، 1368 ہجری شمسی۔
 سلیم بن قیس، کتاب سلیم بن قیس الہلالی، تحقیق محمد باقر انصاری زنجانی، [بے جا، بے نا، بے تا]۔
 سماوی، محمد بن طاہر، اِبصار العین فی اَنصار الحسین، تحقیق محمد جعفر سماوی، قم، مرکز الدراسات الاسلامیۃ لحرس الثورہ، 1377 ہجری شمسی۔
 سید ابن طاؤوس، الاقبال بالاعمال الحسنۃ فیما یعمل مرۃ فی السنہ، تحقیق جواد قیومی اصفہانی، [بے جا]، مکتب الاعلام الاسلامی، 1416 ھ۔
 سید ابن طاؤوس، الملہوف علی قتلی الطفوف، تحقیق فارس حسّون، چاپ چہارم: تہران، دارالاسوہ، 1383 ہجری شمسی۔
 شافعی، محمد بن طلحہ، کفایۃ الطالب فی مناقب امیرالمؤمنین، تحقیق محمد ہادی امینی، تہران دار احیاء تراث اہل البیت، 1404 ھ۔
 شافعی، محمد بن طلحہ، مطالب السؤول فی مناقب الرسول، تحقیق ماجد بن احمد العطیہ، بیروت، مؤسسۃام القری، 1420 ھ۔
 شمس الدین، محمد مہدی، انصار الحسین، چاپ دوم:[بے جا]، الدار الاسلامیہ، 1401 ھ۔
 شیخ صدوق، الأمالی، تحقیق مؤسسۃ البعثہ، چاپ اول: قم، مؤسسۃ البعثہ، 1417 ھ۔
 شیخ صدوق، الخصال، تصحیح علی اکبر غفاری، قم، منشورات جماعۃ المدرسین، 1362 ہجری شمسی۔
 شیخ صدوق، عیون أخبار الرضا، تحقیق شیخ حسین اعلمی، بیروت، مؤسسۃ الاعلمی للمطبوعات، 1404 ھ۔
 شیخ صدوق، کمال الدین و تمام النعمہ، تصحیح علی اکبر غفاری، قم، مؤسسۃ النشر الاسلامی، 1405ھ۔
 شیخ طوسی، الامالی، تحقیق مؤسسۃ البعثہ، چاپ اول: قم، دارالثقافہ، 1414 ھ۔
 شیخ طوسی، رجال الطوسی، تحقیق جواد قیومی، قم، مؤسسۃ النشر الاسلامی، 1415 ھ۔
 شیخ کلینی، الکافی، تحقیق علی اکبر غفاری، تہران، دارالکتب الاسلامیہ، 1363 ہجری شمسی۔
 شیخ مفید، الارشاد فی معرفۃ حجج اللہ علی العباد، تحقیق مؤسسۃ آل البیت لاحیاء التراث، قم، دارالمفید، 1413 ھ۔
 شیخ مفید، مسارّ الشیعہ، (چاپ شدہ در جلد 7 مؤلفات شیخ مفید)، تحقیق مہدی نجف، چاپ دوم: بیروت، دارالمفید، 1414ھ۔
 صفدی، صلاح الدین خلیل بن أیبک، الوافی بالوفیات، بیروت، المعہد المانی۔
 طبرانی، سلیمان بن احمد، المعجم الکبیر، تحقیق حمدی عبد المجید سلفی، چاپ دوم: قاہرہ، مکتبۃ ابن تیمیہ، [بے تا]۔
 طبرسی، ابومنصور احمدبن علی بن ابی طالب، الاحتجاج، سید محمّد باقر خرسان، نجف، دارالنعمان، 1386 ھ۔
 طبرسی، فضل بن حسن، إعلام الوری بأعلام الہدی، چاپ اول: قم، مؤسسۃ آل البیت لاحیاء التراث، 1417ھ۔
 طبرسی، فضل بن حسن، تاج الموالید، قم، مکتبۃ آیۃ اللہ مرعشی نجفی، 1406ھ۔
 طبری، ابوجعفر محمد بن جریر، تاریخ الامم و الملوک، بیروت، مؤسسۃ الأعلمی للمطبوعات، 1409 ھ۔
 طبری، عماد الدین حسن بن علی، کامل بہائی (الکامل البہائی فی السقیفہ)، تہران، مکتبۃ المصطفوی، [بے تا]۔
 طبری، عماد الدین، بشارۃ المصطفٰی، تحقیق جواد قیومی اصفہانی، چاپ اول: قم، مؤسسۃ النشر الاسلامی، 1420 ھ۔
 طبری، محب الدین احمد بن عبد اللہ، ذخائر العقبی فی مناقب ذوی القربی، قاہرہ، مکتبۃ القدسی، 1356ھ۔
 طبری، محمد بن جریر بن رستم، دلائل الامامہ، تحقیق مؤسسۃ البعثہ، چاپ اول: قم، مؤسسۃ البعثہ، 1413 ھ۔
 طوسی، محمد بن حسن، مصباح المتہجّد و سلاح المتعبّد، چاپ اول: بیروت، مؤسسۃ فقہ الشیعہ، 1411 ھ۔
 عاملی، سید محسن امین، اعیان الشیعہ، بیروت، دارالتعارف للمطبوعات، 1406 ھ۔
 عصفری، خلیفۃ بن خیاط، تاریخ خلیفۃ بن خیاط، تحقیق سہیل زکار، بیروت، دارالفکر، 1414ھ۔
 عمری، علی بن محمد، المجدی فی انساب الطالبیین، چاپ اول: قم، مکتبۃ آیۃ اللہ مرعشی نجفی، 1409 ھ۔
 خلیل بن احمد الفراہیدی، ترتیب کتاب العین، تحقیق مہدی المخزومی، ابراہیم سامرائی؛ تصحیح اسعد الطبیب، ناشر: سازمان اوقاف و امور خیریہ، انتشارات اسوہ، چاپ اول، قم، 1414ھ۔
 قزوینی، زکریا محمد بن محمود، عجائب المخلوقات و غرائب الموجودات، چاپ شدہ در حاشیہ کتاب حیاۃ الحیوان دمیری، [بے جا، بے نا، بے تا]۔
 کاشفی، ملاحسین، روضۃ الشہداء، قم، نوید اسلام، 1381 ہجری شمسی۔
 کفعمی، تقی الدین ابراہیم بن علی، المصباح، قم، منشورات الشریف الرضی و زاہدی۔
 کوفی اسدی، فضیل بن زبیر بن عمر بن درہم، «تسمیۃ من قتل مع الحسین»، تحقیق سید محمد رضا حسینی جلالی، فصلنامہ تراثنا، شمارہ 2، 1406ھ۔
 مامقانی، عبد اللہ، تنقیح المقال، تہران، انتشارات جہان، [بے تا]۔
 مجلسی، محمد باقر، بحار الانوار، چاپ دوم: بیروت، مؤسسۃ الوفاء، 1403ھ۔
 مجلسی، محمد باقر، جلا العیون، چاپ اول: تہران، رشیدی، 1362 ہجری شمسی۔
 محلاتی، ذبیح اللہ، فرسان الہیجاء، چاپ دوم: تہران، مرکز نشر کتاب، 1390ھ۔
 مُحَلّی، حمید بن احمد، الحدائق الوردیہ فی مناقب ائمۃ الزیدیہ، تحقیق مرتضی بن زید محطوری حسنی، چاپ اول: صنعاء، مکتبۃ بدر، 1423ھ۔
 مسعودی، علی بن حسین، اثبات الوصیہ، قم، انتشارات انصاریان، 1417 ھ۔
 مسعودی، مروج الذہب و معادن الجوہر، تحقیق سعید محمد لحّام، بیروت، دارالفکر، 1421 ھ۔
 مسکویہ رازی، ابوعلی، تجارب الامم وتعاقب الہمم، تحقیق ابوالقاسم امامی، چاپ اول: تہران، سروش، 1366 ہجری شمسی۔
 مشہدی، المزار الکبیر، تحقیق جواد قیومی اصفہانی، چاپ اول: قم، مؤسسۃ النشر الاسلامی، 1419 ھ۔
 معلوف، لوئیس، المنجد فی الاعلام، چاپ دوازدہم: بیروت، افست دارالمشرق، [بے تا]۔
 مغربی، قاضی نعمان، دعائم الاسلام، تحقیق آصف بن علی اصغر فیضی، قاہرہ، دارالمعارف، 1383 ھ۔
 موسوی خویی، ابوالقاسم، معجم رجال الحدیث و تفصیل طبقات الرواہ، چاپ پنجم: [بے جا، بے نا ]، 1413 ھ۔
 میر خواند، تاریخ روضۃ الصفا، تصحیح جمشید کیان فر، چاپ اول: تہران، اساطیر، 1380ہجری شمسی۔
 نویری، شہاب الدین احمد بن عبد الوہّاب، نہایۃ الارب فی فنون الادب، قاہرہ، مکتبۃ العربیہ، 1395 ھ۔
 نیشابوری، محمد بن فتال، روضۃ الواعظین، تحقیق سید محمد مہدی خرسان، قم، منشورات الشریف الرضی، [بے تا]۔
 ہادی بن ابراہیم وزیر، نہایۃ التنویہ فی ازہاق التمویہ، تحقیق احمد بن درہم ابن عبد اللہ حوریہ و ابراہیم بن مجد الدین بن محمد مؤیدی، چاپ اول: یمن، منشورات مرکز اہل البیت للدراسات الاسلامیہ، 1421 ھ۔
 ہیتمی، احمد بن حجر، الصواعق المحرقۃ فی ردّ اہل البدع و الزندقہ، تعلیق عبد الوہاب عبد اللطیف، چاپ دوم: قاہرہ، مکتبۃ القاہرہ، 1385ھ۔
 یوسفی غروی، محمدہادی، وقعۃ الطف، چاپ سوم: قم، مؤسسۃ النشر الاسلامی، 1417 ھ۔

بیرونی روابط 
 مضمون بنام "عاشورا در آئینۂ آمار و ارقام'' سے اقتباس جو "تاریخ در آیینۂ پژوہش" نامی رسالے میں بھی شائع ہوا ہے۔

سانچے 

اصحاب امام حسین
اعداد و شمار
اہل بیت
سانحۂ کربلا
شیعہ ائمہ
شیعہ سنی فرقہ وارانہ تشدد
شیعہ علما
شیعہ مقدس مقامات
شہداء صحابہ
مقتولین کربلا
واقعہ کربلا